recursal/SuperWikiNEXT-32B huggingface dataset:
2015 ஆம் ஆண்டில் சுசானி அயூப்
**சுசானி அயூப்** (*Susanne Ayoub*) என்பவர் ஓர் ஆத்திரிய-ஈராக்கிய எழுத்தாளர் ஆவார். 1956 ஆம் ஆண்டு பாக்தாத்தில் பிறந்தார். ஒரு பத்திரிகையாளராகவும் திரைப்படத் தயாரிப்பாளராகவும் இயங்கி வருகிறார். ஆம்பர்க்கில் ஆஃப்மேன் அண்ட் கேம்பே நிறுவனம் 2004 ஆம் ஆண்டு வெளியிட்ட எங்கெல்சுகிஃப்ட் போன்ற குற்றப் பின்னணி நாவல்களுக்காக சுசானி முதன்மையாக அறியப்படுகிறார். பன்னாட்டு அளவில் இது வெற்றி பெற்றது. சுசானியின் படைப்புகள் பெரும்பாலும் பெண்களின் உண்மையான அனுபவங்களை ஈர்க்கிறது. பின்னர் புனைகதையாக செயலாக்கப்படுகிறது.

2014 ஆம் ஆண்டு ஆர்பில்ட்டு" விளக்கக்காட்சிக்காக சுசானி அயூப்புக்கு வானொலி கார்ல் ரென்னர் பரிசு வழங்கப்பட்டது.

மேற்கோள்கள்
-----------

1. ↑  "Susanne Ayoub Engelsgift" (ஜெர்மன்). Perlentaucher.de. 31 March 2015 அன்று பார்க்கப்பட்டது.
2. ↑  "Renner-Preis für Esther Mitterstieler und Erich Moechel". derStandard.at. 3 December 2014. .
3. ↑  "Auszeichnungen Weltbestes Radio". ORF.at. Archived from the original on 2 ஏப்ரல் 2015. .
4. ↑  "Prinzessin Vukobrankovics. Die drei Leben der Elisabeth Thury". ORF.at. 15 February 2014. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* செக் குடியரசு
* நெதர்லாந்து

 |
| மக்கள் | 
* Deutsche Biographie

 |
| மற்றவை | 
* IdRef

 |
இன்று உலகில் உள்ள எல்லாக் கண்டங்களும் , தரைநிலப்பகுதிகளும் தொடர்பறா ஒருநிலமாக சேர்ந்து ஒன்றாக இருந்ததென அறிஞர்கள் கருதுகிறார்கள். இதற்கு ஒருநிலக் கொள்கை அல்லது ஒருதரைக் கொள்கை என்று பெயர். அப்படி இருந்த காலம் இன்றைக்கு ஏறத்தாழ 250 மில்லியன் ஆண்டுகளுக்கு முன்னர் ஆகும்
**ஒருநிலக் கொள்கை** அல்லது *ஒருதரைக் கொள்கை* என்பது ஏறத்தாழ 250 மில்லியன் ஆண்டுகளுக்கு முன்னர், இன்று உலகில் உள்ள எல்லாக் கண்டங்களும், தரைநிலப்பகுதிகளும் தொடர்பறா ஒருபெரு நிலமாக சேர்ந்து ஒன்றாக இருந்ததெனக் கொள்ளும் கொள்கை ஆகும். இந்த ஒருபெரும் தரைநிலத்தைச் சூழ்ந்து ஒரேயொரு மாபெரும் கடல் மட்டும்தான் இருந்தது. எனவே அன்றைய நில உருண்டையில், ஒரேயொரு தரைநிலமும், ஒரேயொரு பெருங்கடலும்தான் இருந்தது என்று இக் கொள்கை கூறுகின்றது.

*மண் நிலம் எல்லாம்* என்னும் பொருள் பட கிரேக்க மொழியின் Παγγαία (பான் 'கையா, pangaea) என்னும் சொல்லை இம்மாபெரும் ஒரு கண்டத்துக்கு ஆல்ஃவிரட் வேகனர் (Alfred Wegener) என்னும் ஜெர்மன் நாட்டுக்காரர் 1920களில் இட்டார். இந்த ஒருநிலத்தைத் தமிழில் *முழுமண்* என்று அழைக்கப்படும். இந்த முழுமண்ணைச் சூழ்ந்திருந்த மாபெரும் ஒருபெருங்கடலுக்கு *முழுக்கடல்* அல்லது *முழுஆழி* (Panthalassa) என்று பெயர். முழுமண்ணானது பிறைநிலா வடிவில் அமைந்திருந்தது. இக்கருத்தினைப் படத்தில் காணலாம். பின்னர் நில உருண்டையின் புற ஓடுகள் பிரிந்து பல்வேறு கண்டகளாக ஆனதை கருத்துருவாக அசையும் படமாகக் கீழே காணலாம்.

முழுமண்ணிலில் இருந்து நில ஓடுகள் பிரிந்து நகர்ந்து வெவ்வேறு கண்டங்களாக இன்றுள்ளது போல் மாறியதை அசையும் படமாகக் காட்டுகின்றது.
விண்வெளி வீரர் சான் எச்.கிளென் சூனியர் மெர்க்குரி அட்லசு 6 விண்வெளித் திட்டத்தின் விமானி உடன் செவிலியர் டோலோரசு ஓ அரா மற்றும் இலெப்டினன்ட் செர்லி சைனெத், ராக்கெட் ஏவுதலுக்கு முன் தயாரிப்பில்
**விண்வெளிச் செவிலியம்** (*Space nursing*) என்பது சிறப்பானதொரு பராமரிப்புப் பணியாகும். விண்வெளிப் பயணத்தில் உண்டாகும் தாக்கங்களுக்கு எதிராக மனிதன் கடைப்பிடிக்க வேண்டிய நெறிமுறைகள் பற்றி படிக்கும் அறிவியல் படிப்பு விண்வெளிச் செவிலியம் எனப்படும். விண்வெளி மருத்துவம் போலவே இச்செவிலியச் சேவையும் புவியிறங்கிய நோயாளிகளுக்கு அளிக்கவேண்டிய செவிலிய பாதுகாப்புப் பற்றிய அறிவையும் அளிக்கிறது.

வரலாறு
------

1920களில் ஆரம்பமான அமெரிக்க வர்த்தக வான் பயணத்தில் செவிலியர்களை வானூர்தியுடன் அனுப்புவதும் வான் பயணத்தின் ஒரு பகுதியாக இருந்தது. 1958-ம் ஆண்டு சனாதிபதி ஐசனோவர், நாசாவை அமைக்க தேசிய விமானவியல் மற்றும் விண்வெளிச் சட்டத்தில் கையெழுத்திட்டார். விண்வெளி வீரர்களின் உடற்தகுதிகளைக் கண்டறியும் சோதனைகளில் ஈடுபடும் மருத்துவக்குழுவுடன் நெருக்கமாகப் பணியாற்ற செவிலியர்கள் தேர்ந்தெடுக்கப்படவேண்டும் என்ற அம்சமும் இந்தச் சட்டத்தின் ஒரு பகுதியாக இருந்தது. பயணங்கள் முடித்துத் திரும்பிய விண்வெளி வீரர்கள் மீது விண்வெளியின் விளைவுகளைக் கண்காணிக்க செவிலியர்கள் உதவினார்கள்.

இலெப்டினன்ட் டோலோரசு ஓ அரா மற்றும் இலெப்டினன்ட் செர்லி சைனெத் ஆகிய இருவரும் முதன் முதலில் ஏழு மெர்குரி திட்ட விண்வெளி வீரர்களுடன் பணியாற்ற ஒதுக்கப்பட்டனர். அவர்கள் விண்வெளி அவசரச் சிகிச்சை மருத்துவமனைக்குத் தேவையான கருவிகள் உருவாக்கும் வேலையில் ஈடுபட்டனர். ஒரு அவசரச் சிகிச்சைத் தேவை ஏற்பட்டால் இவர்கள் முதல் உதவி வழங்கினார்கள். பேரிடர் இடர்பாடுகளைச் சந்திக்க நேரிட்டால் விண்வெளி வீரர்கள் மீளவும் கட்டுப்படுத்திக் கொள்ளவும் இந்தச் செவிலியர்கள் உதவினார்கள்.

1962 ஆம் ஆண்டில் நாசா விண்வெளிச் செவிலியம் திட்டத்திற்காகச் செவிலியத்தில் பட்டம் பெற்ற நபர்களின் விண்ணப்பங்களைக் கோரியது. 1991 ஆம் ஆண்டில் விண்வெளி செவிலியச் சமுதாயம் துவக்கப்பட்டது. இலிண்டா பிளசு மற்றும் மருத்துவர் மார்த்தா ரோசர் ஆகியோர் இச்சமுதாயத்தை நிறுவினார்கள், "ஒன்றுபட்ட மனித சமுதாயத்திற்கு அறிவியல்" என்பதே இச்சமுதாயத்தின் அடிப்படைக் கொள்கையாகும்.

மேற்கோள்கள்
-----------

1. ↑  "Space Nursing Society". 28 மார்ச் 2013 அன்று மூலம் பரணிடப்பட்டது. 5 December 2011 அன்று பார்க்கப்பட்டது.
2. ↑  Perrin, MM (Sep 1985). "Space nursing. A professional challenge". *Nurs Clin North Am* **20** (3): 497–503. பப்மெட்:3851391. .
3. ↑  Lay, F (1959). "Next stop--outer space". *Am J Nurs*: 59971–973.
4. ↑  Rogers, Martha (1992). "Nursing science and the space age". *Nurs Sci Q* **5** (1): 27–34. doi:10.1177/089431849200500108. பப்மெட்:1538852.

இவற்றையும் காண்க
----------------

* விண்வெளி செவிலியச் சமுதாயம்
* விண்வெளி மருத்துவம்
| * பா
* உ
* தொ
பர்பரோசா நடவடிக்கை |
| --- |
| பிரெஸ்ட்  - பியாலிஸ்டோக்–மின்ஸ்க் - ரசேநியாய் - புரோடி  - மியூன்ச்சென்  - ஸ்மோலென்ஸ்க் - உமான் - முதலாம் கீவ் - டாலின் - யெல்ன்யா - ஒடெசா  - லெனின்கிராட் - முதலாம் கார்க்கோவ் - முதலாம் கிரிமியா - முதலாம் ரோஸ்தோவ் - மாஸ்கோ |

**பிரெஸ்ட் கோட்டையின் பாதுகாப்பு** (*Defense of Brest Fortress*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு படை மோதல். ஜூன் 22-30, 1941 காலகட்டத்தில் நடைபெற்ற இது பர்பரோசா நடவடிக்கையின் தொடக்ககட்ட சண்டைகளில் ஒன்றாகும். இம்மோதலில் தற்போது பெலாருசில் உள்ள பிரெஸ்ட் கோட்டையை நாசி ஜெர்மனியின் படைகள் தாக்கிக் கைப்பற்றின. கோட்டையின் சோவியத் பாதுகாவல் படைகள், பல நாட்கள் ஜெர்மானியத் தாக்குதல்களை சமாளித்தது, இரண்டாம் உலகப் போரின் சோவியத் விடாஎதிர்ப்பின் சின்னமாக உருப்பெற்றது.

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. பெலாருசின் பிரெஸ்ட் நகரத்தைக் கட்டுப்பாட்டில் வைத்திருப்போர், வார்சா-மாஸ்கோ தொடருந்துப் பாதைகள், நெடுஞ்சாலைகள், பக் ஆற்றினை கடக்கும் வழிகள் ஆகியவறைக் கட்டுப்படுத்தும் நிலை இருந்தது. இதனால் அந்நகரையும் அதன் முக்கிய அரண் நிலையான பிரெஸ்ட் கோட்டையினையும் சோவியத் படைகளிடமிருந்து கைப்பற்ற ஜெர்மானிய ஆர்மி குருப் "நடு" முயன்றது. சுமார் 9,000 சோவியத் வீரர்கள் அக்கோட்டையைப் பாதுகாத்து வந்தனர்.

ஜூன் 22 அன்று பிரெஸ்ட் கோட்டை ஜெர்மானியப் படைகளால் சுற்றி வளைக்கப்பட்டு முற்றுகை தொடங்கியது. தொடர்ச்சியான பீரங்கித் தாக்குதலுக்குப் பின்னர் ஜெர்மானியப் படைகள் கோட்டையைக் கைப்பற்ற முயன்றன. எதிர்பாராத ஜெர்மானியத் தாக்குதலால் நிலை குலைந்திருந்த சோவியத் பாதுகாவல் படைகள் விரைவில் சுதாரித்து கடுமையான எதிர்த்தாக்குதல் தொடுத்தன. அடுத்த சில நாட்களுக்குக் கோட்டையைக் கைப்பற்ற கடும் சண்டை நடந்தது. ஜெர்மானியர்கள் எதிர்பார்த்தது போலக் கோட்டையை எளிதில் கைப்பற்ற இயலவில்லை. கடும் மோதல்களுக்குப் பின்னர் மெதுவாக ஒவ்வொரு அரண்நிலையாக ஜெர்மானியர்கள் கைப்பற்றினர். ஜூன் 30ம் தேதி கோட்டை முழுவதும் ஜெர்மானியர் வசமானது. இரண்டாம் உலகப் போர் முடிந்து பல ஆண்டுகளுக்குப் பின்னர் சோவியத் பரப்புரைக்கு இது வெகுவாக உதவியது. எளிதில் வீழ்ந்துவிடும் என்று ஜெர்மானியர் எண்ணிய பிரெஸ்ட் கோட்டை பல நாட்கள் தாக்குப்பிடித்தது 1950களில் பரவலாகத் தெரிய வந்தது. 1965 இல் சோவியத் அரசு இக்கோட்டைக்கு "நாயகர் கோட்டை" என்ற பட்டத்தை வழங்கி சிறப்பித்தது. இம்மோதலை நினைவு கூறும் வகைஇல் பிரெஸ்ட் கோட்டையில் ஒரு அருங்காட்சியகமும் தொடங்கப்பட்டது.

மேற்கோள்கள்
-----------

1. ↑  Constantine Pleshakov, *Stalin's Folly: The Tragic First Ten Days of World War II on the Eastern Front*, Houghton Mifflin Books, 2005, ISBN 0618367012, Google Print, p.243
2. 1 2  Geoffrey Roberts, *Stalin's Wars: From World War to Cold War, 1939-1953*
*, ISBN 0300112041, Yale University Press, 2006, Google Print, p.87*
3. 1 2 3  Robert Kirchubel, *Operation Barbarossa 1941 (3): Army Group Center*, Osprey Publishing, 2007, ISBN 1846031079, Google Print, p.44
வினைபடு பொருள்களும் வினைவேகமாற்றியும் ஒரே நிலைமையில் உள்ள வினைவேக மாற்ற வினைகல் ஒருபடித்தான வினைவேக மாற்றம் எனப்படும். இச்செயல்முறையே **ஒருபடித்தான வினைவேக மாற்றம்** (Homogeneous catalysis) எனப்படும். ஒருபடித்தான வினைவேக மாற்றத்திற்கான சான்றுகள் பின்வருமாறு.

1. காரீயக் கலன் (Lead Chamber) முறையில் கந்தக டை ஆக்சைடு ஆனது ஆக்சிசனுடன் இணைந்து கந்தக டிரை ஆக்சைடாக நைட்ரிக் ஆக்சைடு வினைவேகமாற்றி முன்னிலையில் ஆக்சிசனேற்றம் அடைதல்.

SO2 (வாயு) + O2 (வாயு) is in equilibrium with 2 SO3
மேற்கண்ட வினையில் வினைபடு பொருள்கள் இரண்டும் வாயு நிலைமையில் உள்ளன. மேலும் இதற்குப் பயன்படுத்தபடும் வினைவேகமாற்றியான நைட்ரிக் ஆக்சைடும் வாயு நிலைமையிலேயே இருக்கிறது. எனவே இது ஓர் ஒருபடித்தான வினைவேக மாற்ற வினையாகும்.

2. ஹைட்ரோ குளோரிக் அமிலத்திலுள்ள H+ அயனிகளின் முன்னிலையில் மெத்தில் அசிட்டேட் நீராற்பகுப்படைதல்.

CH3COOCH3 (திரவம்) + H2O (திரவம்) is in equilibrium with CH3COOH + CHOH
மேற்கண்ட வினையில் வினைபடு பொருள்கள் இரண்டும் திரவ நிலைமையில் உள்ளன. மேலும் இதற்குப் பயன்படுத்தப்படும் வினைவேகமாற்றியான ஹைட்ரோ குளோரிக் அமிலமும் (HCl) திரவ நிலைமையிலேயே இருக்கிறது. எனவே இது ஓர் ஒருபடித்தான வினைவேக மாற்ற வினையாகும்.

உசாத்துணை
---------

1. தமிழ்நாட்டுப் பாடநூல் கழகம் பரணிடப்பட்டது 2011-02-06 at the வந்தவழி இயந்திரம்
**ஒருங்குதொடர் தொகுப்புமுறை** *(Convergent synthesis)* என்பது வேதியியலில், பெரும்பாலும் கரிம வேதியியலில் பயன்படுத்தப்படும் ஒரு தயாரிப்புமுறை உத்தியாகும். பலவடுக்கு தொகுப்பு முறையின் செயல்திறனை மேம்படுத்துவது இவ்வுத்தியின் நோக்கமாகும். இத் தொகுப்பு முறையில், ஒரு சிக்கலான மூலக்கூறின் எளிய தனித்தனிக் கூறுகள் முதல்நிலை வினை, இரண்டாம்நிலை வினையெனத் தனித்தனியே தொகுக்கப்படுகின்றன. தனித்தனியாகத் தயாரிக்கப்பட்ட இவையிரண்டும் ஒன்று சேர்ந்து இறுதியாக சிக்கலான மூலக்கூறைத் தருகின்றன. நேரிடையான ஒருபடித் தொகுப்புமுறையில், அடுத்தடுத்த படிநிலை வினைகளின் போது ஒட்டுமொத்த உற்பத்தி வீதம் விரைவாக குறைந்துவிடுகிறது.

ஏ → பி → சி → டி
ஒவ்வொரு வினையிலும், ஒருவேளை 50% உற்பத்தியிருக்கும் என்று கருதினால் ஏ இலிருந்து டி இன் தயாரிப்பு வெறும் 12.5% மட்டுமேயாகும்.

இதுவே ஒருங்குதொடர் தொகுப்புமுறை எனில்,

ஏ → பி (50%)
சி → டி (50%)
பி + டி → இ (25%)
ஒட்டுமொத்த வினையில் இ 25% விளைகிறது என்பது சற்று ஆறுதலாகும். சிக்கலான கலப்பு மூலக்கூறுகளைத் தொகுப்பு முறையில் தயாரிக்கவும், தனித்தனியான சிறிய துண்டுகளை இணைத்துப் பிணைக்கவும் மற்றும் தனித்தனி மூலக்கூறுகளைத் தொகுக்கவும் ஒருங்குதொடர் தொகுப்புமுறை பயன்படுத்தப்படுகிறது. 

* தெந்திரைமர் தொகுப்புமுறை  அல்லது அடுக்குக் கிளைத்தொகுப்பு முறையில் இந்த ஒருங்குதொடர் தொகுப்புமுறை உத்தி பயன்படுத்தப்படுகிறது. இதனால், மரபார்ந்த முறையில் முன்னரே உறுதி செய்யப்பட்ட எண்ணிக்கையில் கிளைகள் மைய உள்ளகத்துடன் இணைகின்றன.
* அதிகபட்சமாக 300 அமினோ அமிலங்கள் வரை கொண்ட புரதங்கள், ஒருங்குதொடர் தொகுப்புமுறை உத்தியின் மூலம் வேதியியல் இணைப்புப் பெற்று உருவாகின்றன.
* உதாரணமாக சேர்மம் பையோயானகின் ஏ  தயாரிப்பின் இறுதிநிலை (ஒளிவேதியியல்[2+2]வளையக்கூட்டு வினை) முடிவுத் தொகுப்பு வினையில் ஒருங்குதொடர் தொகுப்புமுறை உத்தி பயன்படுத்தப்படுகிறது.

பையோயானகின் ஏ சேர்மத்தின் முடிவுத் தொகுப்பின் இறுதிப் படிநிலை

மேற்கோள்கள்
-----------

1. ↑  *Organic Synthesis*, 3th Ed. 2010 Michael Smith
2. ↑  Convergent Synthesis of Internally Branched PAMAM Dendrimers Michael Pittelkow, Jrn B. Christensen Org. Lett. 7 (7), 1295 -1298, 2005
3. ↑  *Total Synthesis and Revised Structure of Biyouyanagin* A K. C. Nicolaou, David Sarlah, and David M. Shaw Angew. Chem. Int. Ed. **2007**, 46, 4708 –4711 எஆசு:10.1002/anie.200701552

இவற்றையும் காண்க
----------------

* விரிதொடர் தொகுப்புமுறை
**விதர்பா** அல்லது **விதர்ப்பம்** (மராத்தி: विदर्भ, ஆங்கிலம்: Vidarbha) மகாராஷ்டிர மாநிலத்தின் கிழக்குப் பகுதியில் அமைந்துள்ளது. இதன் பழைய பெயர் **பெரர்** ஆகும். இது மகாராஷ்டிராவின் மொத்தப்பரப்பில் 31.6% ஆக்கிரமித்துள்ளது. மகாராஷ்டிராவின் மொத்த மக்கள் தொகையில் 21.3% கொண்டுள்ளது. இதன் வடக்கே மத்தியப் பிரதேசம் மாநிலம் உள்ளது. கிழக்கே சட்டீஸ்கரும் தெற்கே தெலுங்கானா உள்ளன. மேற்கே மத்தியப்பிரதேச மாநிலம் அமைந்துள்ளது. இது இந்தியாவின் மையப்பகுதியில் அமைந்துள்ளது. விதர்பா தனக்கென தனியான கலாச்சாரமும் வரலாற்றுப் பின்னணியையும் கொண்டது. விதர்பா பகுதியின் மிகப்பெரிய நகராக நாக்பூர் இருக்கிறது, இரண்டாவது பெரிய நகராக அமராவதி உள்ளது. பெரும்பாலான விதர்பாவாசிகள் மராத்தி மொழி மற்றும் வாகர்தி மொழி பேசுகின்றனர்.
நாக்பூர் பகுதியில் ஆரஞ்சு மற்றும் பருத்தி பிரபலமானது. மகாராஷ்டிராவின் கனிம வளங்களில் விதர்பா மூன்றில் இரண்டு பங்கு வகிக்கிறது. வனப்பரப்பில் நான்கில் மூன்று பகுதியைக் கொண்டுள்ளது. விதர்பா பகுதியில் டடோபா புலி திட்டம் (Tadoba Tiger project), மெல்கட் புலி திட்டம் (Melghat Tiger Project), பென்ச் புலி திட்டம் (Pench Tiger Project), பொர் சரணாலயம்(Bor Sanctuary), பாந்தார மாவட்டத்தில் வனவிலங்கு சரணாலயங்கள் அனைத்தும் அமைந்துள்ளன. இந்தியாவின் மற்ற பகுதிகளைவிட விதர்பா அமைதியான பகுதி. எந்தவித மத, இன மோதல்களும் இல்லாத பகுதி. ஆனால் அதிக அளவு மக்கள் வறுமையால் பாதிக்கப்பட்டுள்ளனர். மகராஷ்டிரத்தின் பிற பகுதிகளைவிட இங்கு பொருளாதாரம் வளர்ச்சியின்றி இருக்கிறது.

விவசாயிகள் தற்கொலை
------------------

இங்கு விவசாயிகள் தற்கொலை பெருமளவில் நடப்பதைத் தடுக்க அகோலா தாலுகாவிலுள்ள ஜில்லா பரிஷித் பள்ளி மாணவ மாணவியருக்கு ’அப்பா விஷம் குடிக்காதீர்கள்’ என்ற பொருள்படும் பாடலை ஆசிரியர்கள் கற்றுத் தந்தனர். இதனை ஊர் மக்கள் முன் மாணவர்கள் நடித்தும் காட்டுகின்றனர்.

மக்கட்தொகை விவரம்
-----------------

| மதம் | மதம் மக்கட்தொகை |  % |
| --- | --- | --- |
| இந்து | 15,866,514 | 76.906% |
| பௌத்தம் | 2,697,544 | 13.075% |
| இஸ்லாம் | 1,720,690 | 8.340% |
| கிறித்துவம் | 70,663 | 0.343% |
| சீக்கியம் | 37,241 | 0.181% |
| சமணம் | 89,649 | 0.435% |
| பிற | 127,516 | 0.618% |
| குறிப்பிடப்படாதது | 21,170 | 0.103% |
| மொத்தம் | 2,30,03,179 | 100.000% |

வெளியிணைப்புகள்
---------------

* விவசாயிகள் தற்கொலையைத் தடுக்க மாணவர்கள் முயற்சி வீடியோ

சான்றுகள்
---------

1. ↑  "Population". 2011-03-31. 2018-12-26 அன்று மூலம் பரணிடப்பட்டது. 2011-04-06 அன்று பார்க்கப்பட்டது.
2. ↑  ஸ்ரீராமகிருஷ்ண விஜயம்; ஜனவரி;2013; பக்கம் 13,15; விவசாயிகளின் தற்கொலையைத் தடுக்கும் மாணவர்கள்
விண்வெளிக் கழிவுகளைக் காட்டும் படம்
**விண்வெளிக் கழிவுகள்** (Space debris) என்பன பூமியின் வட்டப்பாதையில் பூமியைச் சுற்றிவரும் கழிவுகள் ஆகும். இக்கழிவுகள் அனைத்தும் பூமியிலிருந்து செலுத்தப்பட்ட செயற்கைக்கோள் செலுத்து வாகனத்தின் பாகங்கள் ஆகும். மேலும் பழைய செயலிழந்த மற்றும் கைவிடப்பட்ட செயற்கைக் கோள்கள் அவற்றிலிருந்து கழன்ற பாகங்கள் அனைத்தும் விண்வெளிக் கழிவுகள் எனப்படும். இவை அனைத்தும் அதி வேகத்தில் பூமியைச் சுற்றி வருகின்றன.

விண்வெளிக் கழிவுகள்
-------------------

தற்போது கிட்டத்தட்ட 19,000 பொருட்கள் விண்வெளிக் கழிவுகள் என அடையாளம் காணப்பட்டுள்ளன. பூமியைச் சுற்றிவரும் இவற்றின் அளவு 5 சென்றிமீட்டருக்கும் அதிகம்.மேலும் 3,00,000 பொருட்கள் 1 சென்றிமீட்டருக்கும் குறைவான விண்வெளிக்கழிவுகளாக பூமியிலிருந்து 2000 கிலோமீட்டர்கள் தொலைவிற்குள் சுற்றி வருகின்றன. சர்வதேச விண்வெளி நிலையம் பூமியிலிருந்து 300 கிலோமீட்டர்கள் முதல் 400 கிலோமீட்டர்கள் உயரத்தில் சுற்றி வருகின்றன. பெரும்பாலான விண்வெளிக் கழிவுகள் 1 சென்றிமீட்டரைவிடக் குறைவானவை.

விண்வெளிக் கழிவுகளின் தோற்றம்
-----------------------------

2009 ஆம் ஆண்டின் விண்வெளி மோதல் மற்றும் 2007 சீனச் செயற்கைக் கோள் தகர்ப்பு ஏவுகணைச் சோதனை இரண்டும் 800 கிலோமீட்டர்கள் முதல் 900 கிலோமீட்டர்கள் சுற்றுப் பாதையில் நடந்தது. அதில் உடைந்த பாகங்கள் விண்வெளிக் கழிவுகளாக பூமியின் வட்டப் பாதையில் சுற்றி வருகின்றன. செயற்கைக் கோள்களின் இயக்கியின் (solid rocket motors) பாகங்கள், பழைய கைவிடப்பட்ட செயலிழந்த செயற்கைக்கோள்கள், செயற்கைக்கோள் செலுத்து வாகனத்திலிருந்து பிரிந்த பாகங்கள் அனைத்தும் விண்வெளிக் கழிவுகள் என வகைப்படுத்தப்பட்டுள்ளன.

கழிவுகளின் விளைவுகள்
--------------------

இத்தகைய விண்வெளிக்குப்பைகள் தன்னிச்சையாய் அதிவேகத்தில் விண்வெளிப்பாதையில் சுற்றி வருகின்றன. அவ்வாறு சுற்றிவரும் போது அதன் பாதையில் நிலைநிறுத்தப்பட்டுள்ள செயற்கைக் கோள்களின் மீது மோதி பெரும் விபத்தை ஏற்படுத்துகின்றன. இத்தகைய விண்வெளிக்கழிவுகள் விண்வெளியில் பெரும் நாசத்தை உண்டுபண்ணுகின்றன.

விண்வெளிக் கழிவுகளிலிருந்து பாதுகாப்பு
--------------------------------------

இத்தகைய மோதலினால் பாகங்கள் சேதமடையாமல் தவிர்க்க செயற்கைக் கோள்கள் மற்றும் சர்வதேச விண்வெளி நிலையத்தின் பாகங்கள் கவசங்களால் மூடப்பட்டிருக்கும். இத்தகைய கவசங்கள் அனைத்துப் பாகங்களையும் பாதுகாப்பதில்லை. முக்கியமான பாகங்களான சூரியத் தகடுகள் (Solar panels), கண்ணாடியினாலான கருவிகள் (Optical devices) (இவை பொதுவாக தொலைநோக்கிகள்) ஆகியவை கவசங்கள் கொண்டு பாதுகாக்கப்படுகின்றன.

மேற்கோள்கள்
-----------

1. 1 2  The Threat of Orbital Debris and Protecting NASA Space Assets from Satellite Collisions (2009)
**மலேசிய இரப்பர் ஆராய்ச்சி நிறுவனம்** (மலாய்: *Institut Penyelidikan Getah Malaysia*; ஆங்கிலம்: *Rubber Research Institute of Malaysia*) என்பது மலேசியாவில் இரப்பர் தொழில் மற்றும் அது தொடர்பான பிரச்சனைகள் குறித்து ஆராய்ச்சிகள் செய்யும் ஒரு மையமாகும்.

வரலாறு
------

1925-ஆம் ஆண்டு சூன் மாதம் 29-ஆம் தேதி மலாயாவின் இரப்பர் ஆராய்ச்சி நிறுவனத்தை (*Rubber Research Institute of Malaya*) உருவாக்கும் மசோதா மலேசிய அரசாங்கத்தால் நிறைவேற்றப்பட்டது. 

1926-ஆம் ஆண்டு செப்டம்பர் மாதம் 26-ஆம் நாள் முனைவர் பிரைசு (*Dr G. Bryce*) என்பவர் மலேசிய இரப்பர் ஆராய்ச்சி நிறுவனத்தின் முதல் இயக்குநராக நியமிக்கப்பட்டார். 1926 ஆம் ஆண்டு அக்டோபர் மாதம் 31-ஆம் தேதி பெட்டாலிங் தோட்டத்தில் (*Petaling Estate*) இருந்த இதன் ஆய்வகம் மூடப்பட்டது. 

### தற்காலிக ஆய்வகம்

1926-ஆம் ஆண்டு நவம்பர் 1-ஆம் தேதி, இரப்பர் விவசாயிகள் சங்கத்தின் (*Rubber Growers' Association*) உபகரணங்களையும் தளவாடங்களையும் மலேசிய இரப்பர் ஆராய்ச்சி நிறுவனம் எடுத்துக் கொண்டது. மேலும் இதே 1926-ஆம் ஆண்டில், அந்த நிறுவனம் சிலாங்கூரின் டாமன்சாரா சாலையில் தற்காலிகமாக ஓர் ஆய்வகக் கட்டிடத்தை அமைக்க அரசாங்கத்திடம் அனுமதி கோரியது.

மலேசிய இரப்பர் ஆராய்ச்சி நிறுவனத்தின் கோரிக்கை அரசாங்கத்தல் ஏற்கப்பட்டது. பின்னர் டாமன்சாரா சாலையில் இருந்த ஒரு பழைய கட்டடம் ஐந்து ஆண்டுகளுக்கு குத்தகைக்கு விடப்பட்டது. 

### புதிய கட்டிடம்

1936-ஆம் ஆண்டில், அம்பாங் சாலையில் உள்ள ஒரு புதிய கட்டிடத்திற்கு தன் நிறுவனத்தை மாற்ற முடிவு செய்தது. இந்த கட்டிடம் சிலாங்கூர் சுல்தான் சுலைமான் அவர்களால் (*Sultan Sulaiman of Selangor*) 1936 ஏப்ரல் 22-ஆம் தேதி துவக்கி வைக்கப்பட்டது. இந்த நிறுவனம் அதன் செயல்பாட்டை 1937 மே 19-ஆம் தேதி மீண்டும் தொடங்கியது.

மேற்கோள்கள்
-----------

1. ↑  "General Information - The Origin and Establishment of RRIM". lgm.gov.my. 2021-01-21 அன்று மூலம் பரணிடப்பட்டது. 2016-11-08 அன்று பார்க்கப்பட்டது.
2. ↑  "Test Report" (PDF). *Insulflex*. Rubber Research Institute of Malaysia. 27 April 1995. 9 நவம்பர் 2016 அன்று மூலம் (PDF) பரணிடப்பட்டது. 9 November 2016 அன்று பார்க்கப்பட்டது.

மேலும் காண்க
------------

* பி. சி. சேகர்

வெளி இணைப்புகள்
---------------

விக்கிமீடியா பொதுவகத்தில்,  
 ***மலேசிய இரப்பர் ஆராய்ச்சி நிறுவனம்***   
என்பதின் ஊடகங்கள் உள்ளன. 



| * பா
* உ
* தொ
 மலேசிய நிறுவனங்கள் |
| --- |
| அரசு நிறுவனங்கள் | 
* மலேசிய நடுவண் வங்கி \* மலாயா தொடருந்து நிறுவனம் \* கேடிஎம் இண்டர்சிட்டி \* மலேசிய இரப்பர் ஆராய்ச்சி நிறுவனம் \* பெர்னாமா \* ஒரே மலேசியா மேம்பாட்டு நிறுவனம் \* மலேசிய வானொலி தொலைக்காட்சி \* மின்னல் எப்.எம் \* மலேசியாவின் மனித உரிமை ஆணையம் \* மலேசிய பொதுச் சேவை \* மலேசிய பொதுப்பணித் துறை

 |
| தனியார் நிறுவனங்கள் | 
* மலாயா வங்கி நிறுவனம் \* ஆர்எச்பி வங்கி \* சிஐஎம்பி வங்கி \* பெட்ரோனாஸ் \* ஏரோபாடு \* மலேசிய வானூர்தி நிலையங்கள் நிறுவனம்

 |
| தமிழ் ஊடகங்கள்(தொலைக்காட்சி) | 
* அஸ்ட்ரோ வானவில் \* அஸ்ட்ரோ விண்மீன் \* அஸ்ட்ரோ வெள்ளித்திரை \* வண்ணத்திரை \*

 |
**மைலாரா கூடுகை** என்பது தென்னிந்தியாவின் கர்நாடகா மற்றும் அதன் அண்டை மாநிலங்களான தெலுங்கானா, ஆந்திரா மற்றும் மகாராஷ்டிரா ஆகிய மாநிலங்களில் இருந்தும் எட்டு முதல் பத்து இலட்சம் வரையிலான மக்கள் கலந்து கொள்ளும் மிகப்பெரிய கண்காட்சி கூடுகையாகும்.கர்நாடகாவின் விஜயநகர மாவட்டத்தின் ஹடகாலி தாலுகாவில் அமைந்துள்ள மைலாரா, ஒரு ஆன்மிக யாத்ரீக மையமாக அமைந்துள்ளது. [[துங்கபத்திரை ஆறு|துங்கபத்திரை ஆற்றில் இருந்து சுமார் இரண்டு கி. மீ தொலைவில் அமைந்துள்ள இந்த ஊரில் இந்து கடவுளான சிவபெருமானுக்கு **மைலாரா லிங்கேஸ்வரர் கோயில்** உள்ளது. கர்னிகோட்சவா அல்லது தீர்க்கதரிசனம் எனப்படும் கர்நாடகாவின் குருபா கவுடா சமூகம் பின்பற்றும் ஒரு பழங்கால பாரம்பரிய நிகழ்வு, ஒவ்வொரு ஆண்டும்இந்த கூடுகையின் போது ஏற்பாடு செய்யப்படுகின்றது. இது பொதுவாக பிப்ரவரி மாதத்தில் நடத்தப்படுகிறது. நியமிக்கப்பட்ட **கோரவா**, பத்து அல்லது பன்னிரண்டு அடி மர வில்லின் மேல் நின்று, வரும் ஆண்டில் என்ன எதிர்பார்க்க வேண்டும் என்று தீர்க்கதரிசனம் கூறி, உயரத்தில் இருந்து கீழே குதிக்கும் போது பக்தர்களால் பிடிக்கப்படுகிறார். மைலாரா லிங்கேஷ்வராவினைப் பின்பற்றி வாழ்கின்ற கோரவா சமூகத்தினர், கம்பளியாலான தலைக்கவசம் மற்றும் பாரம்பரிய மேலங்கி அணிந்து, தீர்க்கதரிசனம் சொல்லும் இறுதி நாள் உட்பட இவ்விழாவின் பன்னிரண்டு நாட்களும் விரதம் மேற்கொள்கின்றனர். ஒவ்வொரு ஆண்டும் பிப்ரவரி மாதத்தில் வரும் பாரத முழு நிலவு அன்று அந்த கோவிலின் கடவுளான ஏழுகோட்டி தனது மனைவி கங்கமலவ்வாவுடன் வெள்ளை குதிரையில் சவாரி செய்வார் என்று நம்பப்படுகிறது. அவரது வருகையின் போது இடி மற்றும் மின்னல் தவறாது வரும் என்பது இங்குள்ள மக்களின் நம்பிக்கையாகும். மேலும் இவருக்கு வாழைப்பழம், சர்க்கரை, நெய் மற்றும் பால் போன்றவை ஒன்றாக கலக்கப்பட்டு செய்யப்படும் நைவேத்தியம் மிகவும் பிடிக்கும் என்று நம்பப்பட்டு, அவரது பக்தர்களால் படைக்கப்படுகிறது.

இங்குள்ள கடவுள் ஏன் ஏலுகோட்டி என்ற பெயரைப் பெற்றார் என்பது பற்றி ஒரு சுவாரஸ்யமான கதை வழங்கப்படுகிறது. வெங்கடாசலபதி எனப்படும் விஷ்ணுவின் அவதாரத்திற்கு, சிவனால் அவரது திருமணத்திற்காக எள்ளு கோடி (7 கோடி) கடனாக கொடுக்கப்பட்டதாகவும், ஆனால் அந்த பணத்தை அவர் இன்னமும் திரும்ப கொடுக்கவில்லை என்பதால், கோபத்தில் உள்ளதாகவும், அவரை சமாதானப்படுத்தும் விதமாகவே பக்தர்கள் அனைவரும் இந்த கூடுகையின் போது *ஏலு கோட்டி<nowiki>*, *>ஏலு கோட்டி* என்று அழைப்பார்கள்.

மேற்கோள்கள்
-----------

1. ↑   "Mylara jatra attracts 10 lakh devotees on penultimate day". The Hindu. 2010-02-02. 2012-11-08 அன்று மூலம் பரணிடப்பட்டது. 2010-12-12 அன்று பார்க்கப்பட்டது. Unknown parameter `|=` ignored (உதவி)
2. ↑  "மைலாரலிங்கேஷ்வர் கர்னிகா 2022". Archived from the original on 2022-12-05. .
3. ↑   "மைலாரா கண்காட்சி".
**துவிதா** (*Duvidha*) என்பது 1973 ஆம் ஆண்டு இந்தியாவில் மணி கவுல் இயக்கிய ஒரு பேய்த் திரைப்படமாகும். இத்திரைப்படம் விசயதன் தேத்தாவின் இதே பெயரிலான இராசத்தான் மாநிலத்தில் வழக்கிலிருந்த கதையை அடிப்படையாகக் கொண்டது.  இப்படத்தில் ரவி மேனன் மற்றும் ரைசா பதம்சி ஆகியோர் முக்கிய வேடங்களில் நடித்துள்ளனர். திரைப்படம் விமர்சன ரீதியாக பாராட்டப்பட்டது. சிறந்த இயக்கத்திற்கான தேசிய திரைப்பட விருதும்  1974 ஆம் ஆண்டுக்கான பிலிம்பேர் விருதுகளில் சிறந்த திரைப்படத்திற்கான விமர்சகர்கள் விருதும் இப்படத்திற்கு கிடைத்தன.  சாருக்கான் மற்றும் இராணி முகர்ச்சி முக்கிய வேடங்களில் நடிக்க இந்தப் படம் 2005 ஆம் ஆண்டு *பகேலி* என்ற பெயரில் மறு ஆக்கம் செய்யப்பட்டது.

கதை
---

இத்திரைப்படம் இராசத்தானின் கிராமப்புற பின்னணியில் உருவாகியது. திரைப்படத்தின் கதை விசயதன் தேத்தாவின் கதையை அடிப்படையாகக் கொண்டதாகும். ஒரு வணிகரின் மகனான கிரிசன்லால் (ரவி மேனன்) பற்றி இராசத்தானில் இருந்த பிரபலமான நாட்டுப்புறக் கதையுடன் இத்திரைப்படத்தின் கதை தொடர்பு கொண்டிருந்தது.

நடிகர்கள்
---------

* இலச்சியாக ரைசா பதம்சீ
* கிருட்டிணலால், வியாபாரியின் மகனாக ரவி மேனன்
* அர்டன்
* சம்புதன்
* மனோகர் லாலாசு
* கானா ராம்
* போலா ராம்

தயாரிப்பு
---------

சோத்பூர் மாவட்டத்தில் உள்ள பிலாரா தாலுக்காவின் போருண்டா கிராமத்தில், எழுத்தாளர் விசய்தான் தேத்தா' பிச்சியின் கிராமத்தில் படம் விரிவாகப் படமாக்கப்பட்டது.

இசை
---

படத்தின் இசையை இராசத்தானின் நாட்டுப்புற இசைக்கலைஞர்களான ரம்சான் அம்மு, லத்தீப் மற்றும் சாகி கான் ஆகியோர் வழங்கினர்.

மறு ஆக்கம்
----------

2005 ஆம் ஆண்டு வெளியான அமோல் பலேகர் திரைப்படமான *பகேலியும்* இதே கதையை அடிப்படையாகக் கொண்டதாகும். .

மேற்கோள்கள்
-----------

1. 1 2 3  "Profile". upperstall.com.
2. ↑  "21st National Film Awards" (PDF). Directorate of Film Festivals. p. 2,32. 29 September 2011 அன்று பார்க்கப்பட்டது.
3. ↑  "Filmmaker Mani Kaul dead". 6 July 2011. .
4. ↑  "Duvidha". Cinemas of India. 4 November 2013 அன்று மூலம் பரணிடப்பட்டது. 2013-10-08 அன்று பார்க்கப்பட்டது.

புற இணைப்புகள்
--------------

* இணையதள திரைப்பட தரவுத்தளத்தில் *Duvidha*
* "Duvidha". Cinemas of India (NFDC). 4 November 2013 அன்று மூலம் பரணிடப்பட்டது.
ஜெயலலிதா நினைவிடம்
**செல்வி ஜெ. ஜெயலலிதா நினைவிடம்** (*Selvi J. Jayalalithaa Memorial*) என்பது சென்னை மெரினா கடற்கரையில் கட்டப்பட்டுள்ள முன்னாள் தமிழக முதல்வர் ஜெ. ஜெயலலிதாவின் சமாதியாகும். இதனை செல்வி ஜெ. ஜெயலலிதா நினைவிடம் என்று அழைக்கின்றனர். இந்த நினைவிடம் முன்னாள் முதலமைச்சர் எம். ஜி. ஆர் அவர்களின் நினைவிட வளாத்திலேயே அமைந்துள்ளது. இங்கு ஜெயலலிதாவின் அரிய புகைப்படங்கள் அடங்கிய நினைவரங்கம் ஒன்றும் அமைக்கப்பட்டுள்ளது.

நினைவிடத்திறப்பு
----------------

இந்த நினைவிடம் தமிழ்நாடு அரசின் சார்பில் கட்டுவதற்காக 2018 மே 8ஆம் தேதி முன்னாள் முதலமைச்சர் எடப்பாடி கே. பழனிச்சாமியால் அடிக்கல் நாட்டப்பட்டு அவரால் 27.01.2021 அன்று திறக்கப்பட்டது.

அமைப்பு
-------

இந்த நினைவிட கட்டுமானம் பீனிக்ஸ் பறவை வடிவத்தில் 9.09 ஏக்கர் இடத்தில் 50,422 சதுர அடி பரப்பளவில் பிரம்மாண்டமாக அமைக்கப்பட்டுள்ளது. இதற்காக தமிழ்நாடு அரசு சார்பில் சுமார் 79 கோடி ரூபாய் செலவிடப்பட்டு உள்ளது.

பின்னணி
-------

2016 டிசம்பர் 5 ஆம் தேதி முன்னாள் முதல்வர் ஜெயலலிதாவின் மறைவை தொடர்ந்து அவரது பூதவுடல் எம். ஜி. ஆர் சமாதியின் பின்புறம் டிசம்பர் 6 ஆம் தேதி நல்லடக்கம் செய்யப்பட்டது. இவ்விடத்தில் தற்போது நினைவிடம் எழுப்பப்பட்டுள்ளது.

இதனையும் காண்க
--------------

* அண்ணா சதுக்கம்
* எம். ஜி. ஆர் நினைவிடம்
* கருணாநிதி நினைவிடம்

மேற்கோள்கள்
-----------

1. ↑
2. ↑
அறிவாய்வியலிலும் தற்காலப் பொருளிலும் **பகுத்தறிவியம்** (rationalism) என்பது, பகுத்து அறிதலை, அறிவின் அடிப்படையாக அல்லது நியாயப்படுத்தலுக்கான அடிப்படையாகக் கொள்ளும் ஒரு நோக்கு ஆகும். இன்னொரு வகையில் கூறுவதானால், இது, புலனுணர்வை அன்றி அறிவாற்றலையும் உய்த்துணர்தலையும் உண்மைக்கான அளபுருவாகக் கொள்ளும் ஒரு வழிமுறை அல்லது கோட்பாடு ஆகும். இந்த வழிமுறைக்கு அல்லது கோட்பாட்டுக்குக் கொடுக்கப்படும் வெவ்வேறு அளவிலான அழுத்தம் காரணமாக பலவகையான பகுத்தறிவிய நிலைப்பாடுகள் காணப்படுகின்றன. இவை, அறிவைப் பெற்றுக்கொள்வதற்குப் "பகுத்து அறிவதே பிற வழிமுறைகளிலும் சிறந்தது" எனக்கூறும் மிதமான போக்குடைடைய நிலைப்பாட்டிலிருந்து, அறிவைப் பெறுவதற்குப் "பகுத்து அறிதல் ஒரு தனித்துவமான வழி" எனக்கூறும் தீவிர நிலைப்பாடு வரை வேறுபடுகின்றன.

பின்னணி
-------

அறிவொளிக் காலத்தில் இருந்து பகுத்தறிவியம், மெய்யியலில் கணித வழிமுறைகளை அறிமுகப்படுத்துவதுடன் தொடர்புள்ளதாகக் காணப்படுகின்றது. இரெனே தேக்கார்ட்டு, லீப்னிசு, இசுப்பினோசா போன்றோரை இவ்வாறான அணுகுமுறைகளுக்கு எடுத்துக் காட்டாகக் கொள்லலாம். இது பொதுவாகக் **கண்ட ஐரோப்பியப் பகுத்தறிவியம்** எனக் குறிப்பிடப்படுகின்றது. ஏனெனில் இது ஐரோப்பாவின் கண்டப் பகுதிகளிலிருந்த சிந்தனைக் குழுக்கள் நடுவிலேயே இது முன்னணிக் கோட்பாடாக இருந்தது. பிரித்தானியாவில், பட்டறிவியக் கோட்பாட்டின் செல்வாக்கு மேலோங்கி இருந்தது. பகுத்தறிவியம் பெரும்பாலும் பட்டறிவியத்துடன் முரண்பட்டது. பரந்த நோக்கிலிருந்து பார்க்கும்போது இவ்விரு கோட்பாடுகளும் ஒன்றையொன்று தவிர்த்து ஒதுக்குவன அல்ல. மெய்யியலாளர் ஒருவர் இரண்டு கோட்பாடுகளையுமே பயன்படுத்துபவராக இருக்க முடியும். தீவிர நிலையில் இருந்து பார்க்கும்போது, பட்டறிவிய நோக்கில், எல்லா எண்ணங்களுமே ஐந்து புலன்களால் ஏற்படுகின்ற அல்லது வலி, மகிழ்ச்சி போன்ற உள்ளுணர்வுகளால் ஏற்படும் பட்டறிவிலிருந்தே உருவாகின்றன. இதனால் அறிவு என்பது பட்டறிவை அடிப்படையாகக் கொண்டது அல்லது பட்டறிவிலிருந்து பெறப்படுகின்றது என்பது பட்டறிவிய வாதம். பிரச்சினை, மனித அறிவின் அடிப்படையான மூலம் சார்ந்ததும், நமக்குத் தெரியும் என்று நாம் நினைப்பதைச் சரிபார்த்துக் கொள்வதற்கான முறையான நுட்பங்கள் பற்றியதுமாகும்.

சில வகையான பகுத்தறிவியம் சார்ந்தோர், வடிவவியலின் அடிப்படை உண்மைகளைப் போல் பெறத்தக்க அறிவு முழுவதையும் உய்த்தறிவின் மூலம் பெற்றுக் கொள்ளலாம் என்று வாதிடுகின்றனர்.

வெளியிணைப்புக்கள்
-----------------

* Markie, Peter (2004), "Rationalism vs. Empiricism", *Stanford Encyclopedia of Philosophy*, Edward N. Zalta (ed.),
* John F. Hurst (1867), *History of Rationalism Embracing a Survey of the Present State of Protestant Theology*
ஒருவருடைய வருமானத்தின் மீது விதிக்கப்படும் வரி வருமான வரி. அது போல ஒருவரிடம் இருக்கும் செல்வத்தின் மதிப்பின்மீது விதிக்கப்படும் வரி **செல்வ வரி** (wealth tax) எனப்படுகிறது. ஒவ்வோர் ஆண்டும் மதிப்பீட்டு நாளில் ஒருவர் வைத்திருக்கும் செல்வத்தின் மதிப்பை பொருத்து இந்த வரி விதிக்கப்படுகிறது.மதிப்பீட்டு நாள் என்பது ஒவ்வோர் ஆண்டும் மார்ச்சு 31 ஆம் நாளாகும். மதிப்பீட்டு நாளில் ஒருவருடைய செல்வத்தின் நிகர மதிப்பு ரூபாய் முப்பது இலட்சத்தைத் தாண்டுமெனில் (2010 நிலவரம்) அவர் செல்வவரி செலுத்தவேண்டும். முப்பது இலட்சத்துக்கு மேல் உள்ள தொகையில் ஒரு விழுக்காடு வரியாக செலுத்தப்படவேண்டும். இதன்மீது உபரி வரிகள் எதுவும் செலுத்தப்படவேண்டியதில்லை.
தனிநபர்கள், ஒன்றுபட்ட இந்து குடும்ப நிறுவனங்கள் மற்றும் கம்பெனிகள் இந்த வரியைச்செலுத்த வேண்டும். பிரிவு 25 இன் கீழ் பதிவு பெற்ற நிறுவனங்கள் சொத்துவரி செலுத்த வேண்டியதில்லை.

நிகர செல்வ மதிப்பு = மொத்த செல்வம் + செல்வத்துக்கு சமமாகக்கருதப்படுபவை-விலக்கு பெறும் செல்வம் -கடன்கள்
நிகர செல்வத்தில் சேர்க்கப்பட்டிருக்கும் சொத்துக்களை வாங்குவதற்காக பெறப்பட்டுள்ள கடன்கள் மட்டுமே கழிக்கப்படும். மதிப்பீட்டு நாளன்று உள்ள கடன்களின் மதிப்பே கணக்கில் எடுத்துக்கொள்ளப்படும். 
இந்தியக்குடிமக்கள் வெளிநாடுகளில் வைத்திருக்கும் செல்வத்தின் மதிப்பும் கணக்கில் எடுத்துக்கொள்ளப்படும். வெளிநாட்டினரைப்பொருத்த வரையில் அவர்கள் இந்தியாவில் வைத்திருக்கும் செல்வம் மட்டுமே கணக்கில் எடுத்துக்கொள்ளப்படும்.

செல்வ வரியும் சொத்து வரியும் வேறுபட்டவை. வீடு ,கடை போன்ற அசையாச் சொத்துக்களின் மீது சொத்து வரி விதிக்கப்படுகிறது.நகை, வாகனம் போன்ற அசையும் சொத்துக்களின் மீது செல்வ வரி விதிக்கப்படுகிறது.செல்வ வரி , நடுவன் அரசுக்கு செலுத்தப்பட வேண்டும்.
தரைபாவுமை
**தரைபாவுமை** (*tessellation*) என்பது தட்டையான வடிவுடைய துண்டுகளைக் கொண்டு இடைவெளி விடாமலும், ஒருதுண்டின் மீது மற்றொன்று ஏறிக்கொள்ளாமலும் ஒரு சமதளத்தை முற்றிலுமாக நிறப்பும் தன்மை கொண்டிருப்பதும். எனவே இதனை நிறப்புமை என்றும், அடைப்புமை என்றும் கூறலாம்.

சீர்வடிவக் கோலங்கள்
-------------------

ஒரு சமபரப்பை ஒரே வடிவம் கொண்ட உருவாலோ, அல்லது ஒரு சில வடிவங்கள் மட்டுமே கொண்ட உருவங்களினாலோ, சீராக அடுக்கி ஒரு சமபரப்பில் ஒரே இயல்பான வடிவம் தோன்றும் படி நிறைப்பது ஒரு கலை. டச்சுக்காரரான எம். சி. எஷெர் என்பாருடைய இப்படிப்பட்ட அறிவைத்தூண்டும் கலைப்படைப்புகள் புகழ் பெற்றவை. இக்கலைக்கு சீர்வடிவ சுவரோவியம் (Wallpaper group) எனக் கூறலாம். இது கணிதத்துறையில் ஒரு உறுப்பாகவும், படிகவடிவ இயலிலும் ஒரு துறையாகவும் உள்ளது. பொதுவாக 17 வகையான சீர்வடிவ சுவரோவிய வகைகள் உள்ளனவாகக் கண்டுள்ளனர். சீர்வடிவ சுவரோவியம் அமைக்க தேர்ந்தெடுக்கப்படும் அடிப்படை வடிவங்களின் இணையொப்புமையைப் பொருத்து பல்வேறு வகைகள் உருவாகின்றன. இணையொப்புமை என்பது ஒரு வடிவத்தை ஒரு குறிப்பிட்ட கோணத்தில் ஒரு அச்சை மையமாகக் கொண்டு திருப்பினாலோ, நகர்த்தினாலோ அவ்வடிவம் அதே தோற்றம் கொண்டிருப்பது. ஒரு சமபக்க முக்கோணத்தை 120 பாகை, 120 பாகையாக திருப்பினால் ஒரே வடிவம் கொண்டு இருப்பது போல. சில வகையான சீர்வடிவ சுவரோவியம் படங்களில் காட்டப்பட்டுள்ளன.

* சீர்வடிவ சுவரோவியங்கள்
* 
* 
*
**பொன்னம்பலம் மூக்கப்பிள்ளை** என்பவர் தமிழ்நாட்டின் திருச்சி மாவட்டத்தில் உள்ள புத்தனாம்பட்டியில் அமைந்துள்ள நேரு நினைவுக் கல்லூரி யின் தலைவரும் முன்னால் முதல்வரும் ஆவார்

இளமை
----

தமிழ்நாடு திருச்சி மாவட்டம், முசிறி தாலுக்கா புத்தனாம்பட்டி கிராமத்தில் திரு.மூக்கப்பிள்ளை, செல்லம்மாள் தம்பதிக்கு மகனாக பிறந்தார். இவருக்குக் கூட காந்தி,முத்தையா மற்றும் ஜீவமணீ ஆகிய சகோதரகளும் சுதந்திரம் மற்றும் சுயராஜ்ஜயம் ஆகிய சகோதரிகளும் பிறந்தனர்.

கல்வி
-----

சிதம்பரம் அண்ணாமலைப் பல்கலைக்கழகத்தில் முதுநிலை இயற்பியல் பட்டம் பெற்றார்.

கல்விப்பணிகள்
-------------

இவர் புத்தனாம்பட்டி நேரு நினைவுக் கல்லூரி தொடங்கிய 1963 ஆம் ஆண்டு முதல் கல்லூரி முதல்வராக பொறுப்பேற்று 1992 ஆம் ஆண்டு வரை பதவி வகித்தார். அதன் பிறகு கல்லூரி செயலராகவும், தலைவராகவும் பொறுப்பு வகித்து வருகிறார்.

ஆன்மீகப்பணிகள்
--------------

திருப்பட்டுர் அருள்மிகு பிரம்மபுரீசுரவரர் கோவில் திருப்பணிக்கு பிரம்மா வழிபாட்டு அறக்கட்டளை சார்பாக முக்கிய பணியாற்றி வருகிறார்.

வெளி இணைப்புகள்
---------------

* நேரு நினைவுக் கல்லூரி வலைத்தளம் பரணிடப்பட்டது 2011-03-11 at the வந்தவழி இயந்திரம்
**செல்லியம்மன்** என்பது திருவள்ளூர் மாவட்டம், செவ்வாப்பேட்டை அருகில் உள்ள பெருமாள்பட்டு எனும் ஊரில் கோயில் கொண்டுள்ள நாட்டார் தெய்வம் ஆகும்.

செல்லியம்மனின் கணவன் இடிமன்னத் தேவன் என்று சொல்லப்படுகிறது. இருவருக்கும் 16 குழந்தைகள் பிறந்தன. இவர்களின் வாழ்க்கையில் வறுமை தாண்டவம் ஆடியது. மழைக்காலம், வறுமை அதிகரித்தது. உணவில்லை, உடையில்லை. மழையும் ஓய்ந்தபாடில்லை. கணவனுக்கும் மனைவிக்கும் வயதாகிப் போனதால் மழையில் சென்று உணவு தேட முடியவில்லை. பெற்றவர்களுடன் குழந்தைகளும் சேர்ந்து பட்டினியால் தவித்தன. தாய் தந்தையர்க்கோ என்ன செய்வதென்று விளங்கவில்லை. செல்லியம்மன் தன் குழந்தைகளை அழைத்து, *திசைக்கொருவராகச் சென்று சாப்பிடுவதற்கு எது கிடைக்கிறதோ அதைக் கொண்டு வாருங்கள்* என்று அனுப்பி வைத்தாள். பிள்ளைகளும் கொட்டும் மழையிலும் உணவு தேடிப் புறப்பட்டனர்.

கொட்டும் மழையிலும் குழந்தைகள் உணவுக்காகச் சென்றுள்ளதை நினைத்துக் கவலை கொண்ட செல்லியம்மா, வீட்டில் அடுக்குப் பானையின் அடியில் கிடந்த கொஞ்சம் கேழ்வரகு மாவை எடுத்து அவித்துப் புட்டு செய்தாள். நீண்ட நேரம் ஆகியும் குழந்தைகள் வரவில்லை. கடும் மழை காரணமாக ஒரு வழிப்போக்கன் வந்து வீட்டின் திண்ணையோரம் ஒண்டிக் கொள்கிறான். அவன் பசியோடு குளிரில் நடுங்கிக் கொண்டிருப்பதைக் கண்ட செல்லியம்மன், தான் அவித்து வைத்திருந்த புட்டிலிருந்து ஒரு பிடி எடுத்து வழிப்போக்கனுக்குக் கொடுத்தாள். அவனும் அதைத் தின்றுவிட்டு மழை விட்டதும் போகலாமென்று அமர்ந்திருந்தான்.

பசியால் வாடியிருக்கும் அவனைக் கண்ட இடிமன்னன் தன் மனைவிக்குத் தெரியாமல் தானும் ஒரு பிடி புட்டை எடுத்து வந்து அவனுக்குக் கொடுக்கிறான். அதைப் பார்த்துவிட்ட செல்லியம்மன், 'தனக்குத் தெரியாமல் ஏன் கொடுக்க வேண்டும்?' என்று தன் கணவன் மீது கோபித்துக் கொண்டு வீட்டை விட்டுக் கிளம்பி விடுகிறாள். இடிமன்னன் எவ்வளவு சொல்லித் தடுத்துப் பார்த்தும் செல்லியம்மன் காதில் வாங்கிக் கொள்ளவில்லை. உணவு தேடிச் சென்ற தன் குழந்தைகள் பதினாறு பேரும் எங்கெங்கு இருக்கிறார்களோ அந்தந்த இடங்களிலேயே கல்லாகிப் போகட்டும் என்று சொல்லிவிட்டு அந்த ஊரில் உள்ள சிவன் கோயிலுக்கு முன்பாகச் சென்று தானும் கல்லாகிப் போனாள்.

பெருமாள்பட்டில் உள்ள அந்த சிவன் கோயிலைச் சுற்றிலும் வெவ்வேறு இடங்களில் சிலைகள் காணப்படுகின்றன. அந்த சிலைகள் உணவு தேடிப் புறப்பட்ட செல்லியம்மனின் பிள்ளைகள் என்று சொல்லப்படுகின்றன. கோயிலுக்கு முன் உள்ள பெரிய பெண் சிலை செல்லியம்மனுடைய சிலை என்று சொல்லப்படுகிறது. ஒவ்வொரு ஆண்டின் ஆடி மாதத்திலும் கூழ் ஊற்றி இந்த அம்மனுக்கு வழிபாடு நடத்தப்படுகிறது.
இந்தியாவில் தமிழ்நாட்டில் உள்ள திருப்பூர் மாவட்டத்தில் உடுமலை வட்டத்தில் அமைந்துள்ள ஒரு மலைக்கிராமம் தளிஞ்சி ஆகும். இந்த கிராமம் மானுப்பட்டி பஞ்சாயத்தினைச் சேர்ந்தது. மாவட்டத் தலைநகர் திருப்பூரிலிருந்து சுமார் 73கி.மீ தொலைவில் உள்ளது.

உயிர் வாயு திட்டம்
------------------

புதுப்பிக்க இயலாத ஆற்றல் மற்றும் ஊரக வளர்ச்சித் துறையினால் இரண்டு உயிர்வாயுத் திட்டம் தளிஞ்சி மலைக்கிராமத்தில் தொடங்கப்பட்டது. 15 கி.வாட் ஆற்றல் இந்த உயிர்வாயு திட்டத்தின் ழூலம் கிடைக்கப்பெறுகிறது. இந்த ஆற்றல் கிராமத்திலுள்ள 100 வீடுகள் மற்றும் 25 தெரு விளக்குகளை ஒளியூட்ட பயன்படுகிறது. இக்கிராமத்திலுள்ள 400 கால்நடைகளிலிருந்து சுமார் 4 டன் எடையுள்ள எரு தினமும் கிடைக்கப்பெறுகிறது. இந்த உயிர்வாயு திட்டத்திற்கு குறைந்த பட்சமாக 2.5 டன் எரு ஆற்றல் உருவாக்க தேவைப்படுகிறது. மீதமுள்ள எரு தோட்டத்திற்கு பயன்படுத்தப்படுகிறது. இந்த ஆற்றல் அனைத்து வீடுகளில் சமையலுக்கும் பயன்படுத்தப்படுகிறது. மகளிர் சுய உதவிக் குழு உறுப்பினார்களால் இந்த உயிர் வாயுத் திட்டம் பாராமரிக்கப்பட்டு வருகிறது.

மேற்கோள்கள்
-----------

www.thehindu.com/todayspaper-article16496858.
**தர்சனா ஜர்தோசு** (*Darshana Jardosh*)(பிறப்பு: சனவரி 21, 1961) என்பவர் இந்திய அரசியல்வாதியும், தற்போதைய இந்திய இரயில்வே இணை அமைச்சராகவும் மற்றும் இந்திய ஜவுளி அமைச்சகத்தின் இணை அமைச்சராக உள்ளார். இவர் குசராத்தில் உள்ள சூரத் மக்களவைத் தொகுதியின் உறுப்பினராக உள்ளார். இவர் பாரதிய ஜனதா கட்சியின் உறுப்பினராக உள்ளார். மேலும் இவர் 2009-ல் 15வது மக்களவை உறுப்பினராகவும் தேர்ந்தெடுக்கப்பட்டார். தொடர்ந்து 2014-ல் 16வது மக்களவை மற்றும் 2019-ல் 17வது மக்களவைக்குத் தேர்ந்தெடுக்கப்பட்டார்.

தொழில்
------

தர்சனா 2009-ல் நடைபெற்ற 15வது மக்களவை தேர்தலில் மக்களவைக்குத் தேர்ந்தெடுக்கப்பட்டார்.
2009ஆம் ஆண்டில், வைர வர்த்தகத்தை அதிகரிக்கச் சூரத்தில் சூரத்து பன்னாட்டு வானூர்தி நிலையத்தினை அரசாங்கம் அமைக்க வேண்டும் என்று இவர் கோரினார். 2012-ல், காங்கிரசு நாடாளுமன்ற உறுப்பினர் துசார் சௌத்ரி, சூரத்திற்கு வானூர்தி இணைப்புக்கான பெருமையைப் பெற முயன்றதாக இவர் விமர்சித்தார். இவரும் நவசாரி நாடாளுமன்ற உறுப்பினர் சிஆர் பாட்டீலும் பிரச்சாரம் செய்தனர்.

2014 தேர்தலில் சூரத்திலிருந்து மக்களவைக்கு மீண்டும் நாடாளுமன்ற உறுப்பினராகத் தேர்ந்தெடுக்கப்பட்டார். இவர் 5,33,190 வாக்குகள் வித்தியாசத்தில் வெற்றி பெற்றார். இது இந்தியத் தேர்தல் வரலாற்றில் இந்திரா காந்திக்குப் பின் அதிக வாக்குகள் வித்தியாசத்தில் வெற்றி பெற்றவராவார். 2014 இந்தியப் பொதுத் தேர்தலில் 4வது அதிக முன்னிலை பெற்றவர் இவராவார். இத்தேர்தலில் இவர் 76.6% வாக்குகளைப் பெற்று வெற்றி பெற்றார்.

2019 தேர்தலில் சூரத்திலிருந்து மக்களவைக்கு 7,95,651 வாக்குகள் பெற்று மீண்டும் நாடாளுமன்ற உறுப்பினராகத் தேர்ந்தெடுக்கப்பட்டார். 7 சூலை 2021 அன்று , நரேந்திர மோதியின் அமைச்சக விரிவாக்கத்தின் போது, இந்திய இரயில்வே இணை அமைச்சராக தர்சனா பதவியேற்றார்.

மேற்கோள்கள்
-----------

1. ↑  "Jardosh, Patil lash out at Centre". Daily News and Analysis. Surat. 13 August 2009.. பார்த்த நாள்: 12 April 2014.
2. ↑ . 14 July 2009.
3. ↑ . 31 January 2012.
4. ↑  "Congress, BJP candidates file nominations for Surat seat". 8 April 2014.. பார்த்த நாள்: 12 April 2014.

வெளி இணைப்புகள்
---------------

* இந்திய அரசாங்க போர்ட்டலில் விரிவான சுயவிவரம்
* தர்ஷனா ஜர்தோஷ் ட்விட்டரில்
* Facebook இல் Darshana Jardosh
**பகுஜ் ஆறு** (*Pahuj River*) என்பது இந்தியாவின் உத்தரப்பிரதேசத்தின் ஜான்சி நகரத்தின் வழியாக ஓடும் ஆறாகும். மத நூல்களில் இந்த ஆறு *புஷ்பவதி* என்று குறிப்பிடப்பட்டுள்ளது. இது சிறிய மற்றும் வறண்ட ஆறாகும். இது ஆறு இந்திய புல்நிலம் மற்றும் தீவன ஆராய்ச்சி நிறுவனம், ஜான்சி வழியாகச் செல்கிறது. இது புண்டேல்கண்ட் பிராந்தியத்தின் பகுதி வழியாகப் பாய்ந்து உத்தரப்பிரதேசம் மற்றும் மத்தியப் பிரதேசத்தின் எல்லையைப் பிரிப்பதில் முக்கிய பங்கு வகிக்கிறது. பொதுவாக மழைக்காலத்தில் கரை பெருக நீரோட்டத்துடன் காணப்படும். ஆனால் கோடையில் வறண்டோ அல்லது மிகக் குறைந்த நீரோட்டத்துடன் காணப்படும். உத்தரப்பிரதேசத்தில் உள்ள பல மின்சார பொருட்கள் ஆலைகள் கழிவுகளை இந்த ஆற்றில் வெளியேற்றி வருகின்றன. இதன் காரணமாக ஆற்றின் நீரின் தன்மை நாளுக்கு நாள் மாசுபடுதல் அதிகரிக்கிறது. இதன் கரையில் சட்டவிரோத மணல் சுரங்க செயல்பாட்டினால் நாளுக்கு நாள் மோசமடைந்து வருகிறது.

ஆதாரங்கள்
---------

இந்த ஆறு ஜான்சி மலைகளுக்கு அருகில் அல்லது மத்தியப் பிரதேசத்தின் டிக்காம்கர் மாவட்டத்தில் உருவாகிறது. இது சிந்து நதியின் துணை நதியாகும். இது யமுனை ஆற்றுடன் இட்டாவா பகுதியில் சம்பல் ஆறு யமுனா ஆற்றுடன் சங்கமிப்பதற்கு முன்பாக இணைகின்றது.

அணை
---

ஜான்சி அருகே பஹுஜ் அணை கட்டப்பட்டதால், இந்த ஆற்றின் நீர்மட்டம் அதிகரித்துள்ளது.

மேற்கோள்கள்
-----------

1. ↑  "Pahuj river topographic map, elevation, relief". *topographic-map.com* (ஆங்கிலம்). 2021-06-29 அன்று பார்க்கப்பட்டது.
2. ↑  "पहूज के पानी ने लांघी डूब क्षेत्र की सीमा, सैकड़ों एकड़ फसल नष्ट". *Amar Ujala* (இந்தி). 2021-06-29 அன்று பார்க்கப்பட்டது.
3. ↑  "Assessment of water quality in river betwa and pahuj around Jhansi city, Uttar pradesh, India". *journalcra.com*. 2021-06-29 அன்று பார்க்கப்பட்டது. Text "International Journal of Current Research "ignored (உதவி)
|  |
| --- |
|  |
| திராவிட கருத்தியல் |
|  |
| இயக்கங்கள் |
| சுயமரியாதை இயக்கம் |
| திராவிட இயக்கம் |
| திராவிட முன்னேற்றக் கழகம் |
| அதிமுக |
| பெரியார் திராவிடர் கழகம் |
| தேசிய முற்போக்கு திராவிட கழகம் |
| நபர்கள் |
| அயோத்திதாசர் |
| இரட்டைமலை சீனிவாசன் |
| ஈ. வெ. இராமசாமி |
| அண்ணாதுரை |
| கருணாநிதி |
| எம். ஜி. ஆர் |
| ஜெயலலிதா |
| இரா. நெடுஞ்செழியன் |
| கார்த்திகேசு சிவத்தம்பி |
| கொள்கைகள் |
| பகுத்தறிவு |
| சமத்துவம் |
| சமூக முன்னேற்றம் |
| பெண்ணுரிமை |
| நாத்திகம் |
| இட ஒதுக்கீடு |
| அதிகாரப் பகிர்வு |
| அனைவருக்கும் இலவசக் கல்வி |
| தொழிற்துறை மேம்பாடு |
| போராட்டங்கள் |
| இட ஒதுக்கீடு சார்புப் போராட்டம் |
| இந்தி எதிர்ப்பு போராட்டம் |
| ஈழத்தமிழர் ஆதரவுப் போராட்டம் (1980 கள்) |
| மொழிகள் |
| திராவிட மொழிக் குடும்பம் |
| தொகு |

**பகுத்தறிவு** எனப்படுவது பொருட்களின் நிகழ்வுகளின் கருத்துக்களின் கூறுகளை அவதானித்து, ஆய்ந்து அவற்றின் இயல்புகளில் இருந்து ஆதாரபூர்வமாக புறவய நோக்கில் நிரூபிக்கப் படக்கூடிய முடிவுகளை முன்வைக்கும் வழிமுறையையும் அதை ஏதுவாக்கும் மனித அறிவு ஆற்றலையும் குறிக்கின்றது. பகுத்தறிவின் நோக்கம் மெய்ப்பொருளை அல்லது உண்மையக் கண்டறிவதே.

பகுத்தறிவு என்பது ஒன்றை வைத்து ஒன்றை விளங்கும் நுண்ணறிவாகும். ஒரு பொருளை கண்ணால் பார்த்து நம்புவதை விட அதன் விளைவுகளை வைத்து நம்புவது பகுத்தறிவின் தன்மையாகும். உதாரணத்திற்கு தூரத்திலிருந்து புகையை கண்டு தீவிபத்து என அறிவது போன்றதாகும்.

ஏனைய பார்க்கும் அறிவு,கேட்கும் அறிவு ,தொடும் அறிவு,நுகரும் அறிவு,ருசிக்கும் அறிவு போன்ற அறிவுகள் மனிதனுக்கும் விலங்குகளுக்கும் பொதுவான தன்மைகளாகும். ஆனால் மற்ற ஐந்தறிவுகளால் பெறப்படும் செய்திகளை ஒருங்கிணைத்து உண்மை நிலையை கண்டறிந்து ஆராய்ந்து முடிவெடுப்பது நுண்ணறிவாகும்.இதையே பகுத்தறிவு என்றும் கூறலாம்.

பகுத்தறிவும் திருக்குறளும்
--------------------------

பகுத்தறிவு அறிவு என்பது நிகழ்வுகளோ, கருத்துக்களோ எதுவாயினும், அவை தோன்றக் காரணம் (cause) அதனாலுண்டாகும் பின்விளைவு (effect) இவற்றைப் புரிந்து செயல்படுவதாகும்

  

**எப்பொருள் யார்யார் வாய்க்கேட்பினும் அப்பொருள்**
**மெய்ப்பொருள் காண்ப தறிவு.** -திருக்குறள்
**இதன்பொருள்:**

எப்பொருள் யார்யார் வாய்க்கேட்பினும்= யாதொரு பொருளை யாவர் யாவர் சொல்லக் கேட்பினும்;
அப்பொருள் மெய்ப்பொரு்ள் காண்பது அறிவு= அப்பொருளின் உண்மையான கருத்தைக் காணவல்லது அறிவு.
**விளக்கம்:**

குணங்கண் மூன்றும் மாறி மாறி வருதல் யார்க்கும் உண்மையின், உயர்ந்த பொருள் இழிந்தார் வாயினும், இழிந்த பொருள் உயர்ந்தார் வாயினும், உறுதிப்பொருள் பகைவர் வாயினும், கெடுபொருள் நட்டார் வாயினும் ஒரோவழிக் கேட்கப்படுதலான், 'எப்பொருள் யார்யார் வாய்க்கேட்பினும்' என்றார். அடு்க்குப் பன்மை பற்றி வந்தது. 'வாய்' என்பது, அவர் அப்பொருளின்கட் பயிலாமை உணரநின்றது. மெய்யாதல்- நிலைபெறுதல். சொல்வாரது இயல்பு நோக்காது, அப்பொருளின் பயன்நோக்கிக் கொள்ளுதல் ஒழிதல் செய்வது அறிவு என்பதாம்.

இவற்றையும் பார்க்க
------------------

* வினை விளைவுக் கோட்பாடு
* அறிவியல் அறிவு வழி
* காரியவாதம்

வெளி இணைப்புகள்
---------------

* The Reason! Project
* What is rationality?
* Reason and Rationality பரணிடப்பட்டது 2015-10-31 at the வந்தவழி இயந்திரம், by Richard Samuels, Stephen Stich, Luc Faucher on the broad field of reason and rationality from descriptive, normative, and evaluative points of view
* Stanford Encyclopedia of Philosophy entry on Historicist Theories of Rationality
* What Ever Happened to Reason? - Roger Scruton
**பாகமதி** (Bhaagamathie) ஜி. அசோக் இயக்கத்தில், வி. வம்சி கிருஷ்ணா ரெட்டி, பிரமோத் ஆகியோரின் தயாரிப்பில், அனுஷ்கா, உன்னி முகுந்தன், ஜெயராம், ஆஷா சரத் ஆகியோரின் நடிப்பில் வெளியாகியிருக்கும் தமிழ், தெலுங்கு இருமொழி திகில் திரைப்படம். இத்திரைப்படத்தின் படப்பிடிப்பு 206ஆம் ஆண்டில் படப்பிடிப்பு தொடங்கப்பட்டு, 2018 இல் திரையரங்குகளில் வெளியானது. ஒரு அரசியல்வாதியின் ஊழலைக் கண்டறிவதின் பொருட்டு, பேய் இருப்பதாகச் சொல்லப்படும் ஒரு வீட்டில் சிறை வைக்கப்பட்டு விசாரணை செய்யப்படும் ஒரு பெண்ணைச்சுற்றி நிகழும் கதையே பாகமதி.

நடிப்பு
-------

* அனுஷ்கா - சஞ்சலா ரெட்டி/ பாகமதியாக
* ஜெயராம்- ஈஸ்வர் பிரசாத்தாக
* உன்னி முகுந்தன்- சக்தியாக
* ஆஷா சரத்- சிபிஐ இணை இயக்குநர் வைஷ்ணவியாக
* பிரபாஸ் சீனு
* தன்ராஜ்
* முரளி சர்மா -காவல் உதவி ஆணையராக
* தலைவாசல் விஜய்
* வித்யுலேகா ராமன்

கதை
---

நாட்டுக்காக நல்லது செய்யும் அமைச்சர் ஒருவரை கடவுளர் சிலைகள் கடத்தல் வழக்கில் சிக்க வைக்கத் திட்டமிடுகிறது அரசு. அமைச்சரின் தனிச் செயலாளரான இந்திய ஆட்சிப்பணி அலுவலர் அனுஷ்காவை பாகமதி என்னும் பேய் வீட்டில் சிறையிலடைத்து புலனாய்வு நடத்துகின்றனர். தொடர்ந்து கொள்ளை போன கடவுள் சிலைகள் கிடைத்ததா? அரசு- அரசியல் சதுரங்கத்தில் அனுஷ்கா என்ன செய்கின்றார்? பாகமதி என்பவர் யார்? என்ற பல கேள்விகளுக்கு விடையளிக்கின்றது பாகமதி திரைப்படம்.

சான்றுகள்
---------

1. ↑  BHAAGAMATHIE | British Board of Film Classification
2. ↑  "Bhagmati is a modern-day thriller; not a period drama based on the Hyderabad queen: Anushka"
3. ↑  "Anushka Shetty sheds 18 kilos for her upcoming film"
4. ↑  Bhaagamathie movie review: Audiences bowled over by Anushka Shetty's performance, Thaman's BGM
5. ↑
6. ↑  "காப்பகப்படுத்தப்பட்ட நகல்". 2018-01-29 அன்று மூலம் பரணிடப்பட்டது. 2018-01-27 அன்று பார்க்கப்பட்டது.
7. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *பாகமதி*
* முகநூலில் பாகமதி
பாகமண்டலாவில் காவிரி ஆறு
வளைந்து செல்லும் சாலையில் இருந்து தவூரு குடே (தவூரு மலை) மற்றும் மயூர காவிரி விடுதியும்
**பாகமண்டலா** (*Bhagamandala*) என்பது இந்திய மாநிலமான கர்நாடகாவின் குடகு மாவட்டத்தில் புனித தலமாகும் .

அமைவிடம்
--------

பாகமண்டலா காவிரி ஆற்றின் மேல்நோக்கி அமைந்துள்ளது. இந்த இடத்தில், காவிரி தனது இரண்டு துணை நதிகளான கண்ணிகே மற்றும் சுஜோதி ஆறு ஆகியவற்றுடன் இணைகிறது. இது ஒரு நதி சங்கமமாக புனிதமாகக் கருதப்படுகிறது. பாகமண்டலா மங்களூருக்கு தென்கிழக்கில் 133 கி.மீ தொலைவில் அமைந்துள்ளது. இது சராசரியாக 898 மீ (2,946 அடி) உயரத்தில் உள்ளது.

யாத்ரீக மையம் - பாகண்டேசுவரர் கோயில்
------------------------------------

காவிரியின் பிறப்பிடமான தலைக்காவிரிச் செல்வதற்கு முன் யாத்ரீகர்கள் திரிவேணி சங்மத்தில் நீராடி தங்கள் மூதாதையர்களுக்கு சடங்குகளைச் செய்வது பொதுவான வழக்கம். பாகண்டேசுவரர் என்ற பெயரில் சிவன் கோவில் இந்த இடத்தில் அமைந்துள்ளது. அக்டோபர் 17 அல்லது 18 ஆம் தேதிகளில் வரும் துலா சங்கரமணாவின் போது, யாத்ரீகர்கள் இங்கு அதிக எண்ணிக்கையில் கூடுகிறார்கள்.

மூன்று ஆறுகளின் சந்திப்பு
-------------------------

திரிவேணி சங்கமத்திலிருந்து சிறிது தொலைவில், பாகண்டேசுவரர் கோயில் என்று அழைக்கப்படும் ஒரு பிரபலமான கோயில் உள்ளது. இங்கு சிவன், சுப்பிரமணியன் மற்றும் கணபதி ஆகியவற்றின் புனிதச் சிலைகள் நிறுவப்பட்டுள்ளன. இந்த இடம் பாகண்டேசுவரர் சேத்திரம் என்றும் அழைக்கப்படுகிறது. இதிலிருந்து பாகமண்டலா என்ற பெயர் பெறப்பட்டது. இந்த பகுதியில் உள்ள கோயில்கள் கரவாலி (மேற்கு கடற்கரை) பாணியில் கட்டப்பட்டுள்ளன.

பாடி கோயில்
-----------

பாகமண்டலாவிலிருந்து சிறிது தூரத்தில் பாடியில் ஒரு கோயில் உள்ளது, இது இகுத்தாப் என்றா தெய்வத்தைக் கொண்டுள்ளது. மேலும், பல அரேபாசை மக்களால் மிகவும் புனிதமான ஆலயமாக கருதப்படுகிறது.

அய்யங்கேரி கோயில்
-----------------

அய்யங்கேரியில் மேலும் ஒரு கோயில் உள்ளது, அதில் "சின்னதப்பா" என்று பெயரிடப்பட்டுள்ளது. இது கிருட்டிணருக்கு அர்பணிக்கப்பட்டுள்ளது. கிராம மக்கள் இதைதுகிறார்கள். பிப்ரவரி அல்லது மார்ச் மாதத்தில் வருடத்திற்கு ஒரு முறை ஒரு திருவிழா நடைபெறுகிறது. அப்போது கோயிலிலிருந்து "தங்க புல்லாங்குழல்" வெளியே கொண்டு வரப்படும்.

தாவூர் மலை
----------

பாகமண்டலா கோயில்
தாவூர் மலை என்பது பாகமண்டலா மற்றும் கொப்பட்டியைக் கண்டும் காணாத ஒரு சிகரமாகும். இவை இரண்டும் சோலைக்காடுகளுக்குள் மலையேற்ற வழிகளாக செயல்படுகின்றன.

காலநிலை
-------

கோப்பன் காலநிலை வகைப்பாட்டின் கீழ் பாகமண்டலா வெப்பமண்டல பருவமழை காலநிலையை கொண்டுள்ளது.

மேலும் காண்க
------------

* மடிகேரி
* மங்களூர்
* விராசுப்பேட்டை

மேற்கோள்கள்
-----------

1. ↑  "Elevation of Bhagamandala". 21 May 2019 அன்று மூலம் பரணிடப்பட்டது. 15 October 2017 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Bhagamandala***   
என்பதின் ஊடகங்கள் உள்ளன. 

*
**பா. ஹேரம்பநாதன்** (*P. Heramba Nathan*, இறப்பு: 10 மே 2022) என்பவர் இந்திய ஒன்றியம், தமிழ்நாட்டின் தஞ்சாவூரைச் சேர்ந்த பிரபலமான பரத நாட்டிய ஆசிரியர் ஆவார். இவர் நடன ஆசிரியராக இருந்து 200 இக்கும் மேற்பட்ட அரங்கேற்றங்கள், 1000 இற்கும் மேற்பட்ட நிகழ்ச்சிகள் என கண்டவர், 60 ஆண்டுகளாக நாட்டிய ஆசிரியராக பணியாற்றியவர்.

ஆரம்பகால வாழ்க்கை
-----------------

இவரின் தந்தை தஞ்சாவூரில் புகழ்பெற்ற மிருதங்க வித்வானாகவும், நாட்டிய ஆசிரியராகவும் இருந்த பாவுப் பிள்ளையாவார். தாய் கர்நாட இசைக் கலைஞரான சாவித்திரி அம்மாள் ஆவார். இவரது ஏழுவயதில் இருந்து தஞ்சாவூர் இராஜம் ஐயரிடம் 10 ஆண்டுகள் மிருதங்கம் பயின்றார். பின்னர் இவரின் தந்தையின் மாணவிகளின் அரங்கேற்றத்தின் போது வாசிக்கத் துவங்கினார். தஞ்சாவூரில் இயங்கிவந்த நாட்டியப் பள்ளிகளில் பாவுப் பிள்ளை மிருதங்க வித்வானாக இருந்துவந்தார். ஆசிரியர்கள் நாட்டியம் பயிற்றுவிக்கும்போது பாவுப் பிள்ளை மிருதங்கம் வாசிப்பார். அப்போது தந்தையுடன் சென்றுவந்த ஹேரம்பநாதனுக்கு நாட்டியக் கலையின்மீது ஆர்வம் ஏற்பட்டது. பின்னர் இவரே முயன்று நட்டுவங்கம் வாசிக்க கற்றுக் கொள்ளத் துவங்கினார். பின்னர் இவரது தந்தை இவருக்கு நட்டுவாங்கம் கற்பித்தார்.

ஆசிரியர் பயிற்சி முடித்த இவர் தஞ்சாவூரில் உள்ள சிறீ கணேச வித்தியசாலையில் ஆசிரியராக பணியில் இணைந்தார். 1967இல் இருந்து 2003வரை 30 ஆண்டுகள் ஆசிரியராக பணியாற்றி தலைமை ஆசிரியராக ஓய்வு பெற்றார்.

கலை வாழ்க்கை
------------

1967இல் தஞ்சாவூர் மருத்துவக் கல்லூரி துவங்கப்பட்ட நேரம். அந்தக் கல்லூரி மருத்துவர்களின் பிள்ளைகளுக்கு பரதநாட்டியம் கற்றுக் கொடுக்க வேண்டுமென்று பாவுப் பிள்ளையை அணுகினர். அவர் மகனை அனுப்புவதாகக் கூறி ஹேரம்பநாதனை அவர்களுக்கு நாட்டியம் கற்பிக்க அனுப்பினார். 1970 இவர் பேரைப் போட்டு முதல் அரங்கேற்றம் நடந்தது. 1986இல் இருந்து நாட்டியம் கற்பிக்க மலேசியா செல்லத் துவங்கினார்.

* இவர் தமிழ், தெலுங்கு, மராத்தி ஆகிய மொழிகளில் நாட்டிய நாடகங்களை தயாரித்துள்ளார்.
* மெலட்டூர் சாலியமங்கலத்தில் நடைபெறும் பாகவதா மேளா கலைஞர்களுக்கு 40 ஆண்டுகளுக்கும் மேலாக பயிற்சி அளித்ததன் மூலம் பல மாணவர்களை உருவாக்கினார்.
* காங்கேயம் சிவன் மலை குறவஞ்சி நாடகத்தை உருவாக்கி மேடையேற்றினார்.
* தஞ்சாவூர் *சிறீ சரபேந்திர பூபாள குறவஞ்சி* நாடகத்தை மீளுருவாக்கம் செய்து அரங்கேற்றினார்.
* திருநெல்வேலி மாவட்டம், திருக்குறுங்குடி கோயிலில் நடைபெற்றுவந்த கைசிக புராண நாட்டிய நாடகத்ததை மீட்டுருவாக்கத்தில் முக்கிய பங்கேற்று, தன் மாணவ மாணவிகளுடன் முனைவர் அனிதா இரத்னத்தின் வழிகாட்டுதலுடன் 1999 முதல் தொடர்ந்து நடத்தி வந்தவர்.
* தஞ்சை பெரிய கோயிலில் நின்று போன *சின்னமேளம்* நாட்டிய விழாவை மீளுருவாக்கம் செய்து 2010 இல் நடைமுறைக்கு கொண்டுவந்து தொடர்ந்து சித்திரைத் திருவிழாவில் நடத்தி வந்தவர்.

பெற்ற விருதுகள்
---------------

* தலைக்கோல் ஆசான்
* பெரும்பாண நம்பி
* சங்கீத நாடக அகாதமி விருது
* கலைமாமணி விருது

மறைவு
-----

2022 மே 10 அன்று உடல் நலக் குறைவு காரணமாக தனது 77 ஆவது வயதில் தஞ்சாவூரில் காலமானார்.

மேற்கோள்கள்
-----------

1. 1 2 3 4 5 6 7 8  "பழமையை உணராமல் புதுமையில் எப்படிச் சாதிக்க முடியும்? - மூத்த நாட்டிய ஆசான் பா.ஹேரம்பநாதன் பேட்டி". *Hindu Tamil Thisai*. 2021-09-10 அன்று பார்க்கப்பட்டது.
2. 1 2 3 4 5  "நாட்டியக் கலைக்கு சாதி மதம், தடை இல்லை! நாட்டிய ஆசிரியர் ஹேரம்பநாதன்". *தினமணி வலைதளம்*. 2021-09-10 அன்று பார்க்கப்பட்டது.
3. ↑  "தஞ்சை அதிரும் சின்னமேளம்". *Hindu Tamil Thisai*. 2021-09-10 அன்று பார்க்கப்பட்டது.
4. ↑  "காலமானார் நாட்டிய ஆசிரியர் பா. ஹேரம்பநாதன்". *தினமணி நாளிதழ்*. 11-05-2022. Check date values in: `|date=` (உதவி)